Komisijos Reglamentas (EB) Nr. 693/95
1995 m. kovo 30 d.
iš dalies keičiantis Reglamentą (EEB) Nr. 1756/93, nustatantį pienui ir pieno produktams taikomo žemės ūkio perskaičiavimo kurso operacinius įvykius
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. gruodžio 28 d. Tarybos reglamentą (EEB) Nr. 3813/92 dėl apskaitos vieneto ir perskaičiavimo kursų, taikytinų bendrosios žemės ūkio politikos tikslais [1], su paskutiniais pakeitimais, padarytais Reglamentu (EB) Nr. 150/95 [2], ypač jo 6 straipsnio 2 dalį,
kadangi Komisijos reglamento (EEB) Nr. 1756/93 [3] su paskutiniais pakeitimais, padarytais Reglamentu (EB) Nr. 267/95 [4], tikslas - nustatyti tikslų žemės ūkio perskaičiavimo kursą, taikytiną visoms ekiu išreikštoms sumoms pieno ir pieno produktų sektoriuje; kadangi 1969 m. balandžio 14 d. Komisijos reglamentas (EEB) Nr. 685/69 dėl išsamių intervencijos į sviesto ir grietinėlės rinką taisyklių taikymo [5] su paskutiniais pakeitimais, padarytais Reglamentu (EB) Nr. 393/94 [6], yra panaikintas ir pakeistas Komisijos reglamentu (EB) Nr. 454/95 [7]; kadangi dėl to nuorodos į Reglamento (EEB) Nr. 1756/93 priedą turėtų būti pakeistos;
kadangi nuostatos dėl teisę į pagalbą suteikiančio kvito galiojimo, nustatytos 1981 m. liepos 31 d. Komisijos reglamento (EEB) Nr. 2191/81 dėl pelno nesiekiančioms institucijoms ir organizacijoms pagalbos sviestui pirkti skyrimo [8] su paskutiniais pakeitimais, padarytais Reglamentu (EB) Nr. 455/95 [9], nustatytos 2 straipsnio 1 dalyje; kadangi dėl to reikėtų patikslinti su tuo susijusį operacinį įvykį;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1756/93 priedas iš dalies keičiamas taip:
1. B. I dalies 1 punktas pakeičiamas taip:
"Reglamentas | Atitinkamos sumos | Taikomas žemės ūkio perskaičiavimo kursas |
1.(EEB) Nr. 454/95 | Intervencinė supirkimo kaina | Žemės ūkio perskaičiavimo kursas, taikytinas intervencinio perėmimo dieną" |
2. B. III dalies 1 punktas pakeičiamas taip:
"Reglamentas | Atitinkamos sumos | Taikytinas žemės ūkio perskaičiavimo kursas |
1.(EB) Nr. 2191/81 | 2 straipsnio 1 dalyje minima pagalba pelno nesiekiančių institucijų ir organizacijų sviesto pirkimui | Pirmąją pirmo mėnesio, kurį galioja 3 straipsnyje minimas pristatymo užsakymas, dieną taikomas žemės ūkio perskaičiavimo kursas" |
3. D dalies 2 punktas pakeičiamas taip:
"Reglamentas | Atitinkamos sumos | Taikomas žemės ūkio perskaičiavimo kursas |
2.(EB) Nr. 454/95 | A.Sandėliavimo išlaidos, nurodytos 5 straipsnio 3 dalies antrosios pastraipos a ir b punktuose | Žemės ūkio perskaičiavimo kursas, taikytinas perėmimo, kaip apibrėžto 5 straipsnio 1 dalyje, dieną |
B.Papildomos transporto išlaidos, nurodytos 7 straipsnio 2 dalyje | Žemės ūkio perskaičiavimo kursas, taikytinas perėmimo, kaip apibrėžto 5 straipsnio 1 dalyje, dieną" |
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. kovo 30 d.